मुक्ति और प्रेम का संदेश लेकर आए हैं प्रभु यीशु : रेव्ह. कुरिया
मालवा चर्च काउंसिल के निर्देशन में प्रेस बिटेरियन चर्च-मसीही मंदिर धार में क्रिसमस-नववर्ष समारोह का शुभारंभ हुआ। मॉडरेटर रेव्ह एसडी कुरिया ने कहा ईसा मसीह मुक्ति और प्रेम का संदेश लेकर आए हैं। इस प्रेम की परिधि में केवल वे लोग नहीं आते जो अपने आप को ईसाई घोषित करते हैं, बल्कि उन सभी का प्रवेश होता है जो ईश्वर की अनुकंपा के अभिलाषी हों। देश में अमन-चैन और भाईचारा बना रहे, यही ईश्वर से कामना है। बाईबल पाठ हंसारानी डेविड और एसआर फ्रांसिस ने किया। दान संग्रहण उत्कर्ष डेविड ने किया। नम्रता डामोर, आशीष कटारे तथा क्वायर (भजन मंडली) ने भक्तिमय गीतों की प्रस्तुति दी।
उत्सव संयोजक राजू फ्रांसिस ने बताया क्रिसमस से लेकर नववर्ष तक सप्ताह भर अनेक कार्यक्रम आयोजित किए जाएंगे। जिसमें कुष्ठ रोगियों से भेंट, स्वच्छता अभियान, सांस्कृतिक और खेलकूद गतिविधियां होंगी। नामकरण संस्कार और केक कटिंग के साथ नववर्ष 2016 का स्वागत किया जाएगा। अंतिम दिवस श्रेष्ठ प्रतिभाओं को पुरस्कृत करेंगे। इस अवसर पर सिस्टर विमला मसीह, सिस्टर वायलेट राम, केपी दास, सुधीर दास, मांगीलाल चौहान, वीके दास, रामगोपाल राठौड़, शमशेरसिंह यादव, एसएम खान, एडव्होकेट खालिद निसार, सुशील डेनियल (इंदौर), शैलेंद्र डेविड (भोपाल), जानी (झाबुआ), सादिक खान, सैम्युएल लाल आदि उपस्थित थे। संचालन रोहित फ्रांसिस ने किया। आभार उत्कर्ष डेविड ने माना।
मसीही मंदिर में संबोधित करते रेव्ह.।
hin_Deva hin_Deva hin_Deva awa_Deva